stanford-oval/wikipedia huggingface dataset:
Patty Hill
Paljon onnea vaan

Patty Hill teki maailmankuuluksi levinneen onnittelulaulun Paljon onnea vaan yhdessä sisarensa Mildredin kanssa vuonna 1893, alun perin nimellä Good Morning to You. Patty Hill teki laulun alkuperäisversion sanat sisarensa sävelmään.
Patty Hill valittiin postuumisti Songwriters Hall of Fameen yhdessä sisarensa Mildredin kanssa vuonna 1996.
Kirjallisuutta

Frances Farley Gwinn: Patty Smith Hill: Louisville's contribution to education. FCHQ, Heinäkuu 1957, 31. vsk, s. 203–224.  (englanniksi)
Midway

Midway  tarkoittaa:
Midwaysaaret, atolli Tyynellämerellä Luoteisilla Havaijisaarilla
Midwayn taistelu, meritaistelu toisen maailmansodan aikana
Midway Games (peliyhtiö)
alkuperäinen nimi Midway Manufacturing
Midway, yhdysvaltalainen elokuva vuodelta 2019
Midwayn taistelu (Midway), yhdysvaltalainen elokuva vuodelta 1976
Midway-luokka, Yhdysvaltain laivaston lentotukialusten kokoluokka
USS Midway, Yhdysvaltain laivaston aluksia:
USS Midway (CVB-41), Midway-luokan lentotukialus
USS Midway (CVE-63), Casablanca-luokan saattotukialus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Midway”, voi hakea sivunnimihaulla, laajalla sivunnimihaulla tai tekstihaulla.
Monte Carlo

| Monte Carlo |
| --- | --- |


 Monte Carlo
 Koordinaatit: 43°44′23″N, 7°25′38″E 
Valtio:   Monaco
Pinta-ala:  
 – Kokonaispinta-ala:  0,3 km²
Väkiluku:  17 372
Infobox OKVirheellinen NIMI-arvo: 
Monte Carlo (ransk. Monte-Carlo, oksitaaniksi Montcarles, monegassiksi Monte-Carlu) on yksi Monacon hallintoalueista.
Monte Carlo tunnetaan kasinostaan, Formula 1 -kilpailustaan sekä Rallye Monte Carlo -rallikilpailusta sekä varakkaiden vierailijoiden ylellisestä elämästä huvijahdeilla ja muotiliikkeissä.
Monte Carlo sijaitsee Ranskan Rivieralla, Alppien juurella, Nizzan koillispuolella.
Kasino avattiin vuonna 1861, sen yhteyteen perustettiin oopperatalo 1878. Ensimmäinen autokilpailu ajettiin vuonna 1929. Vuonna 1967 kasino siirtyi ruhtinaskunnan omaisuudeksi. Pelituotot ovat vajaat viisi prosenttia Monacon bruttokansantuotteesta.
Aiheesta muualla

Monte Carlon salaperäisyyksiä, Helsingin Sanomat Viikkoliite, 11.03.1928, nro 11, s. 3, Kansalliskirjaston digitaaliset aineistot
Monte Carlon pelipankki, Seura, 23.08.1939, nro 34, s. 16, Kansalliskirjaston digitaaliset aineistot
Wikimedia Commonsissa on kuvia tai muita tiedostoja aiheesta .
Mercedes-AMG F1 W09 EQ Power+

| Mercedes-AMG F1 W09 EQ Power+ |
| --- | --- |

Talli:   Mercedes
Suunnittelija(t):   James Allison
Kuljettajat:  44.  Lewis Hamilton 77.  Valtteri Bottas
Testikuljettajat:  31.  Esteban Ocon 35.  George Russell 94.  Pascal Wehrlein
Teknisiä tietoja
Renkaat:  P Pirelli
Polttoaine:  Petronas
Jarrut:  Brembo
Moottori:  Mercedes-AMG F1 M08 EQ Power+
Kilpailuhistoria
Debyytti:   Australian GP 2018
Kilpailuja:  21
Voittoja:  11
Paalupaikkoja:  13
Nopeimpia kierroksia:  10
Palkintosijoja:  25
MM-pisteitä:  655
Valmistajien maailmanmestaruuksia:  1
Kuljettajien maailmanmestaruuksia:  1
Viimeinen kilpailu:   Abu Dhabin GP 2018
Mercedes-AMG F1 W09 EQ Power+ on Formula 1 -talli Mercedeksen käyttämä auto kaudella 2018. Autolla kilpailevat Lewis Hamilton ja Valtteri Bottas.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | Mercedes | Mercedes | P |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | USA | MEX | BRA | ABU | 655 | 1. |
| 2018 | Mercedes | Mercedes | P |  Lewis Hamilton | 2 | 3 | 4 | 1 | 1 | 3 | 5 | 1 | Kesk. | 2 | 1 | 1 | 2 | 1 | 1 | 1 | 1 | 3 | 4 | 1 | 1 | 655 | 1. |
| 2018 | Mercedes | Mercedes | P |  Valtteri Bottas | 8 | 2 | 2 | 14† | 2 | 5 | 2 | 7 | Kesk. | 4 | 2 | 5 | 4 | 3 | 4 | 2 | 2 | 5 | 5 | 5 | 5 | 655 | 1. |
Aiheesta muualla

Kuvia tai muita tiedostoja aiheesta Mercedes-AMG F1 W09 EQ Power+ Wikimedia Commonsissa
Mercedes-AMG Petronas Formula One Team
Tallipäällikkö:
 Toto Wolff


Kilpakuljettajat:
44.  Lewis Hamilton ·  63.  George Russell


Testikuljettajat:
47.  Mick Schumacher · 42.  Frederik Vesti


Formula 1 -autot:
W166 ·  MGP W01 ·  MGP W02 ·  F1 W03 ·  F1 W04 ·  F1 W05 Hybrid ·  F1 W06 Hybrid ·  F1 W07 Hybrid ·  F1 W08 EQ Power+ ·  F1 W09 EQ Power+ ·  F1 W10 EQ Power+ ·  F1 W11 EQ Performance ·  F1 W12 E Performance ·  F1 W13 E Performance ·  F1 W14 E Performance ·  F1 W15 E Performance
Monte Blue

Monte Blue
Monte Blue (oikealta nimeltään Gerard Montgomery Blue, 11. tammikuuta 1887 Indianapolis, Indiana – 18. helmikuuta 1963 Milwaukee, Wisconsin) oli yhdysvaltalainen elokuvanäyttelijä, joka näytteli romanttista miespääosaa monissa elokuvissaan.
Bluen isä kuoli pojan ollessa 8-vuotias ja hänen äitinsä jäi viiden lapsen yksinhuoltajaksi. Koska äiti ei pystynyt elättämään viittä lasta, Blue ja hänen veljensä lähtivät Soldier's and Sailor's Children's Home -koulukotiin. Ennen elokuva-alalle siirtymistä Blue työskenteli useissa eri ammateissa, kuten palomiehenä, rautateiden rakentajana ja kaivosmiehenä. Lopulta hän päätyi D. W. Griffithin studiolle, jossa hän teki hanttihommia aina tarvittaessa.
Hänen ensimmäinen elokuvansa oli D. W. Griffithin Kansakunnan synty, jossa hän toimi sijaisnäyttelijänä. Blue sai myös pienen roolin Griffithin elokuvaan Suvaitsemattomuus. Esitettyään Dantonia elokuvassa Orpolapset hän alkoi saada päärooleja ja hän pääsi näyttelemään Clara Bow'n, Gloria Swansonin ja Norma Shearerin rinnalle. Blue oli harvoja mykkäelokuvakauden tähtinäyttelijöistä, joiden ura jatkui äänielokuvien tulon myötä. Hän jatkoi elokuvien parissa vuoteen 1954 asti, jonka jälkeen hän vetäytyi eläkkeelle. Eläkkeellä ollessaan hän teki satunnaisia esiintymisiä televisio-ohjelmissa.
Blue kuoli sydäninfarktiin 76-vuotiaana vuonna 1963.
Aiheesta muualla

Kuvia tai muita tiedostoja aiheesta Monte Blue Wikimedia Commonsissa
Monte Blue Elonetissä.
Monte Blue Internet Movie Databasessa. (englanniksi)
Penonomé

| Penonomé |
| --- | --- |
 Paikallinen puisto.
 Penonomé
 Koordinaatit: 8°31′7″N, 80°21′19″W 
Valtio:   Panama
Maakunta:  Coclé
Piirikunta:  Penonomé
Pinta-ala:  
 – Kokonaispinta-ala:  53 km²
Väkiluku (2010):  21 748
 – Väestötiheys:  410,7 as./km²
Infobox OKVirheellinen NIMI-arvo: 
Penonomé on kaupunki Panamassa ja Coclén maakunnan hallinnollinen keskus. Kaupunki on perustettu vuonna 1581 ja se on tärkeän maatalousalueen taloudellinen keskus. Kaupungin asukasluku oli vuonna 2010 21 748.
Maantiede

Penonomé sijaitsee Panaman Coclén maakunnan keskiosassa Penonomén piirikunnassa Río Zaratíjoen vieressä. Kaupunki on myös maakunnan hallinnollinen keskus. Ympäröivä alue on laajaa tasankoa. Tasangolla on rancheja ja viljelmiä. Kaupungin kautta kulkee Pan-Amerikan valtatie. Kaupungin pinta-ala on 53 km².
Historia

Ennen Panaman siirtomaakautta nykyisen kaupungin paikalla oli intiaanien asuttama kaupunki, joka oli raunioitunut ennen eurooppalaisten saapumista. Kaupunkia ympäröivällä alueella on useita intiaanien jälkeensä jättämiä arkeologisia kohteita, kuten La Pintadan kalliomaalaukset.
Espanjalaiset perustivat nykyisen Penonomén kaupungin vuonna 1581. Nimensä kaupunki sai paikallisen intiaanipäällikön mukaan, jonka espanjalaiset olivat teloittaneet. Kun Henry Morganin merirosvot ryöstivät Panaman tuolloisen keskuksen Panamá Viejossa vuonna 1671 Penonomé oli muutaman vuoden yhdessä Natá de los Caballerosin kaupungin kanssa Panaman uusi hallinnollinen pääkaupunki.
Siirtomaakautinen espanjalainen arkkitehtuuri on säilynyt etenkin kaupungin keskusaukion ympärillä. Historiallisia rakennuksia ovat esimerkiksi Catedral de Penonomé ja Casa de Gobierno.
Talous

Penonomé on panamalaisittain tärkeän maatalousalueen taloudellinen keskus. Kaupungista viedään markkinoille lähiseudulla tuotettua luonnonkumia, kahvia ja kaakaota. Kaupungissa valmistetaan myös esimerkiksi saippuaa ja panamahattuja.
Väestö

Penonomén asukasluku oli vuonna 2010 21 748. Vuonna 2000 vastaava lukema oli 15 841 ja vuonna 1990 12 117. Asukastiheys oli vuonna 2010 410,7 as./km².
Catedral de Penonomé.
Penonomén museo.
Mercedes-AMG F1 W11 EQ Performance

| Mercedes-AMG F1 W11 EQ Performance |
| --- | --- |

Talli:   Mercedes
Suunnittelija(t):   John Owen  James Allison  Mike Elliott  Geoff Willis
Kuljettajat:  44.  Lewis Hamilton  77.  Valtteri Bottas  63.  George Russell
Testikuljettajat:   Stoffel Vandoorne  Esteban Gutiérrez
Teknisiä tietoja
Renkaat:  P Pirelli
Moottori:  Mercedes-AMG F1 M11 EQ Performance
Kilpailuhistoria
Debyytti:   Itävallan GP 2020
Kilpailuja:  17
Voittoja:  13
Paalupaikkoja:  15
Nopeimpia kierroksia:  9
Palkintosijoja:  25
MM-pisteitä:  573
Valmistajien maailmanmestaruuksia:  1
Kuljettajien maailmanmestaruuksia:  1
Viimeinen kilpailu:  Abu Dhabin GP 2020
Mercedes-AMG F1 W11 EQ Performance on Formula 1 -talli Mercedeksen käyttämä auto kaudella 2020. Autolla kilpailivat Lewis Hamilton, Valtteri Bottas ja George Russell.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2020 | Mercedes | Mercedes | P |  | AUT | STY | HUN | GBR | ANI | ESP | BEL | ITA | TUS | RUS | EIF | POR | EMI | TUR | BHR | SKR | ABU | 573 | 1. |
| 2020 | Mercedes | Mercedes | P |  Lewis Hamilton | 4 | 1 | 1 | 1 | 2 | 1 | 1 | 7 | 1 | 3 | 1 | 1 | 1 | 1 | 1 | Louk. | 3 | 573 | 1. |
| 2020 | Mercedes | Mercedes | P |  Valtteri Bottas | 1 | 2 | 3 | 11 | 3 | 3 | 2 | 5 | 2 | 1 | Kesk. | 2 | 2 | 14 | 8 | 8 | 2 | 573 | 1. |
| 2020 | Mercedes | Mercedes | P |  George Russell |  |  |  |  |  |  |  |  |  |  |  |  |  |  |  | 9 |  | 573 | 1. |
Aiheesta muualla

Kuvia tai muita tiedostoja aiheesta Mercedes-AMG F1 W11 EQ Performance Wikimedia Commonsissa
Mercedes-AMG Petronas Formula One Team
Tallipäällikkö:
 Toto Wolff


Kilpakuljettajat:
44.  Lewis Hamilton ·  63.  George Russell


Testikuljettajat:
47.  Mick Schumacher · 42.  Frederik Vesti


Formula 1 -autot:
W166 ·  MGP W01 ·  MGP W02 ·  F1 W03 ·  F1 W04 ·  F1 W05 Hybrid ·  F1 W06 Hybrid ·  F1 W07 Hybrid ·  F1 W08 EQ Power+ ·  F1 W09 EQ Power+ ·  F1 W10 EQ Power+ ·  F1 W11 EQ Performance ·  F1 W12 E Performance ·  F1 W13 E Performance ·  F1 W14 E Performance ·  F1 W15 E Performance
PC (täsmennyssivu)

PC tai pc voi tarkoittaa ainakin seuraavia asioita:
pc, pituuden ja etäisyyden yksikön parsekin tunnus (tähtitiede)
petacoulombi, tunnus PC, sähkövarauksen yksikkö
pikocoulombi, tunnus pC, sähkövarauksen yksikkö
poliittisesti korrekti, PC (engl. political correctness)
polykarbonaattimuovi (engl. polycarbonate plastic)
Tekniikka

henkilökohtainen tietokone (PC, engl. personal computer)
IBM PC, IBM:n kehittämän ja valmistaman tietokonemalliston nimi
IBM PC -yhteensopivat henkilökohtaiset tietokoneet, jotka ovat arkkitehtuuriltaan IBM PC:n kaltaisia
ohjelmalaskuri (engl. program counter), suorittimen toiminto
PC/104, sulautettujen tietokoneiden standardi
Liikenne

PC, Petite Ceinture, Pariisia kiertävä vanha rautatielinja; vuosina 1934–1999 myös sitä myötäillyt bussilinja
Pegasus Airlines, IATA-koodi: PC
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PC”, voi hakea sivunnimihaulla, laajalla sivunnimihaulla tai tekstihaulla.
Pielukset

| Pielukset |
| --- | --- |
 Kanarianpielus (Lobularia canariensis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Pielukset Lobularia  Desv.
Katso myös
   Pielukset Wikispeciesissä   Pielukset Commonsissa 
Infobox OKNimi-testi OK: 
Pielukset (Lobularia) on ristikukkaiskasvien (Brassicaceae) heimoon kuuluva pieni kasvisuku. Sukuun kuuluu noin viitisen lajia.
Pielukset ovat yksivuotisia ja harmahtavakarvaisia ruohovartisia kasveja. Niiden varsi on yleensä haarova ja kasvutapa vaihtelee maanmyötäisestä kohenevaan. Lehdet ovat ehyitä ja hammaslaitaisia. Kukkien terälehdet ovat valkoisia tai punertavia. Hedelminä olevat lidut ovat soikeita tai päärynänmuotoisia.
Pielusten sukuun kuuluu koristekasvina viljeltävä tuoksupielus eli valkopielus (Lobularia maritima).
Lajeja

Lobularia canariensis – kanarianpielus
Lobularia canariensis ssp. canariensis – teneriffanpielus
Lobularia canariensis ssp. intermedia – gomeranpielus
Lobularia canariensis ssp. marginata – lanzarotenpielus
Lobularia canariensis ssp. microsperma – grancanarianpielus
Lobularia canariensis ssp. palmensis – palmanpielus
Lobularia canariensis ssp. rosula-venti – salvajesinpielus
Lobularia libyca – libyanpielus
Lobularia maritima – tuoksupielus eli valkopielus
Aiheesta muualla

Finto: Kassu – Kasvien suomenkieliset nimet: Lobularia
Suomen Lajitietokeskus: Pielukset – Lobularia
Methónin linna

| Methónin linna> Κάστρο Μεθώνης |
| --- | --- |
 Methónin linna etelästä Boúrtzin tornilta nähtynä.
Sijainti:  Methóni, Pýlos-Néstoras, Messenia, Peloponnesos, Kreikka
Koordinaatit:  36°49′00″N, 21°42′16″E
Rakennustyyppi:  linna
Valmistumisvuosi:  1209
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Methónin linna (kreik. Κάστρο Μεθώνης, Kástro Methónis) on linna Methónin kylässä Kreikassa. Se sijaitsee niemessä kylän eteläpuolella Peloponnesoksen niemimaan lounaiskulmassa.
Historia

Linna on venetsialaisten rakentama sen jälkeen kun nämä saivat paikan hallintaansa frankeilta neljännen ristiretken jälkeen vuonna 1209. Se kukoisti 1400-luvulle kestäneen venetsialaisvallan ajan ja oli tuolloin Kreikan merkittävimpiä linnoituksia. Koko kaupunki oli alun perin linnoitusmuurien sisällä. Linnoituskaupunki hyvine satamineen oli keskiajalla tärkeä asemapaikka pyhiinvaeltajien matkalla Länsi-Euroopasta Pyhään maahan sekä merkittävä kauppalaivojen satama idän ja lännen välillä.
Turkkilaiset osmanit valtasivat linnan piirityksen jälkeen vuonna 1500. Venetsialaiset saivat sen takaisin vuonna 1686. Toinen osmanivallan aika alkoi vuonna 1715. Kreikkalaiset eivät saaneet linnaa vallattua vapaussodan aikana lukuisista yrityksistä huolimatta. Egyptin Ibrahim pašša saapui joukkoineen Methóniin vuonna 1825, ja linna toimi tämän jälkeen egyptiläisten päätukikohtana näiden kreikkalaisten vastaisissa sotatoimissa Peloponnesoksella. Egyptiläiset antautuivat Nicolas Joseph Maisonin johtamille ranskalaisille vuonna 1828. Itsenäisen Kreikan alkuaikoina asutus siirrettiin muurien ulkopuolelle nykyisen kylän paikalle, ja linnoitus autioitui.
Rakennus

Linnan pinta-ala on noin 9,3 hehtaaria. Sitä kiertää vallihauta, ja se yhdistyy Methónin kylään vallihaudan ylittävällä 14-kaarisella sillalla, joka johtaa pääportille. Linna voidaan jakaa kahteen osaan. Sen pohjoisosa nykyisen kylän ja pääportin puolella on linnoitettu voimakkaimmin, sillä se on linnoituksen haavoituvin osa. Linnan eteläpuoli taas muodostaa alueen, jossa kaupunki sijaitsi. Näitä kahta osaa erottaa muuri, jossa on viisi tornia.
Pääportin kummallakin puolella on suuret bastionit. Kolmas bastioni on linnan länsisivulla. Pääportin lisäksi linnassa on kuusi muuta porttia, joista kolme oli sataman puolella. Muurin korkeus on pohjoissivulla 11 metriä. Linnan sisäosissa on venetsialaisaikaisten rakennusten raunioita sekä kahden turkkilaisen kylpylän jäänteet. Moskeija oli rakennettu varhaisemman kolmilaivaisen, oletettavasti Johannes Teologille omistetun basilikakirkon paikalle. Alueella on myös venetsialaisaikainen yksilaivainen Vapahtajan kirkastumisen kirkko.
Linnan niemen eteläkärjessä olevalla luodolla on pieni merilinnoitus, joka on yhdistetty päälinnaan sillalla. Merilinnoituksessa on kahdeksankulmainen torni, ja se tunnetaan tästä nimellä Boúrtzi, mikä tulee turkin kielen tornia tarkoittavasta sanasta.
Aiheesta muualla

Kuvia tai muita tiedostoja aiheesta Methónin linna Wikimedia Commonsissa
Methónin linnan pohjoispuolen sisäänkäyntisilta.
Linnaa sisältä.
Boúrtzi-merilinnoitus.
Mihail Borodkin

Mihail Borodkin vuonna 1898 julkaistussa kuvassa.
Mihail Mihailovitš Borodkin (ven. Михаи́л Миха́йлович Боро́дкин; 1. syyskuuta 1852 – 1919) oli venäläinen kenraaliluutnantti, joka tutki Suomen historiaa ja vastusti Suomen autonomiaa. Hän osallistui sortovuosina Suomen itsehallintoon kohdistuneiden päätösten valmisteluun. Borodkin syntyi Suomessa ja oli sukutaustaltaan puoliksi suomalainen.
Perhetausta

Borodkinin isä oli Bomarsundin linnoituksessa rangaistuskomppanian päällikkönä palvellut Venäjän armeijan alikapteeni Mihail Ivanovitš Borodkin ja äiti ahvenanmaalainen Olivia Karolina Vikberg. Borodkinin isä tuomittiin vuonna 1854 useista laiminlyönneistä sekä kuolemantuottamuksesta tämän ruoskittua vangin kuoliaaksi ja alennettiin sotamieheksi. Lisäksi isä joutui Bomarsundin taistelun jälkeen sotavankeuteen Englantiin. Äiti ei tämän jälkeen kyennyt elättämään lapsia, joten Borodkin lähetettiin suomalaisen enonsa kasvatettavaksi kartanoon Sipooseen ja myöhemmin keisarilliseen orpojen kouluun Hatsinaan. Borodkinin äiti suljettiin vuonna 1861 Lapinlahden mielisairaalaan ja vuonna 1869 loppuiäkseen Seilin saaren mielisairaalaan ”kroonisen vainoharhaisuuden” vuoksi. Borodkin omaksui ”isovenäläisen” identiteetin.
Ura

Borodkin kävi Venäjällä junkkerikoulun ja valmistui upseeriksi vuonna 1875 Konstantinin 2. sotakoulusta. Hän palveli Suomeen sijoitetussa tykistödivisioonassa, jossa hän yleni vuoteen 1882 mennessä kapteeniksi. Samana vuonna hän valmistui sotilasjuristiksi Pietarissa toimineesta Aleksanterin lainopillisesta sota-akatemiasta. Hän toimi sen jälkeen syyttäjän ja tutkijan viroissa venäläisissä sotilastuomioistuimissa Odessan ja Pietarin sotilaspiireissä sekä sotatuomarina Varsovassa vuosina 1892–1895 ja Pietarissa 1895–1901. Vuosina 1901–1909 Borodkin toimi eri viroissa Venäjän sotaministeriössä. Hänet ylennettiin vuonna 1890 everstiksi, 1900 kenraalimajuriksi ja 1907 kenraaliluutnantiksi.
Borodkin oli Nikolai Bobrikovin hyvä ystävä. Vuonna 1898 Suomen kenraalikuvernööriksi nimitetty Bobrikov pyysi Borodkinia avustajakseen Helsinkiin, mutta Borodkin kieltäytyi ja päätti sen sijaan toimia Bobrikovin epävirallisena neuvonantajana Pietarista käsin, koska hänellä oli jo huono maine Suomessa. Borodkin oli sotaministeriön asettamana jäsenenä useissa Suomen asevelvollisuuskysymystä pohtineissa komiteoissa ja sai valmistella vuonna 1901 toteutettua Suomen asevelvollisen sotaväen lakkauttamista. Hän oli vuonna 1900 perustetun monarkistisen Russkoje sobranije -järjestön perustajajäsen ja kuului sen johtoon. Pääministeri Pjotr Stolypin kutsui Borodkinin vuonna 1907 perustamansa Suomen asiain neuvottelukunnan jäseneksi, missä tehtävässä Borodkin avusti myös kenraalikuvernööri F. A. Seyniä. Borodkin erosi sotapalveluksesta vuonna 1909. Hänet nimitettiin vuonna 1911 Venäjän hallitsevan senaatin ja vuonna 1916 valtakunnanneuvoston jäseneksi. Lisäksi hän oli vuosina 1911–1912 Aleksanterin lainopillisen sota-akatemian johdossa.
Suomea koskeneet kirjoitukset ja tutkimukset

Borodkin tunsi hyvin Suomen asioita ja vieraili usein Suomessa. Ruotsinkielentaitoisena hän kykeni tutkimaan Suomen historiaa ja alkoi 1880-luvulla kirjoittaa siitä venäläisiin lehtiin, aluksi nimimerkillä G. A. Abov. Nimimerkin todellinen henkilöllisyys paljastui vuonna 1898, jolloin Borodkinista alettiin kirjoittaa vihamieliseen sävyyn Suomen lehdistössä. Myöhemmin häntä on kutsuttu yhdeksi ”Suomen syöjäksi”.
Borodkin kirjoitti vuosisadan vaihteessa ja 1900-luvun alussa Suomen historiasta useita lentokirjasia ja tutkimuksia, joissa hän K. F. Ordinin tavoin pyrki osoittamaan suomalaisten autonomiakäsitysten virheellisyyden. Vuosina 1905–1912 hän julkaisi neliosaisen Suomen historian, joka ulottui Pietari Suuren ajoista Aleksanteri II:n valtakauteen. Borodkinin mukaan keisari Aleksanteri I ei ollut vuoden 1809 Porvoon valtiopäivillä perustanut mitään Suomen valtioita ja suomalaisten myöhemmät tulkinnat asiasta osoittivat vain petollisuutta valtakuntaa kohtaan. Borodkin julkaisi myös vuonna 1904 tutkimuksen Oolannin sodasta sekä vuonna 1905 kirjasen Bobrikovin kenraalikuvernöörikaudesta, johon Borodkin suhtautui hyvin ymmärtäen. Hänen viimeinen teoksensa oli vuonna 1914 ilmestynyt tutkimus Suomen armeijasta Nikolai I:n aikana. Suomessa Borodkinin kirjoituksia pidettiin hyökkäyksenä Suomen asemaa vastaan.
Bolševikit vangitsivat ja teloittivat Borodkinin vuoden 1919 aikana.
Teokset

Voina 1854–1855 gg. na Finskom poberežje: istoritšeski otšerk (1904)
Iz noveišei istori Finljandi: vremja upravlenija N. I. Bobrikova (1905)
Istorija Finljandi, neljä osaa (1908–1912)
Finskija voiska pri Imperatore Nikolaje I (1914)
Aiheesta muualla

Harri Alanne: Suomen syöjä, joka rakasti Suomea Yle Areena
Merced (joki)

| Mercedjoki |
| --- | --- |
 Mercedjokea Yosemitenlaaksossa.
Maat:  Yhdysvallat
Osavaltio:  Kalifornia
Vesistöalue ja valuma-alueen tietoja
Pinta-ala:  4 400 km2
Joen uoman kohteita
Laskupaikka:  San Joaquin -joki
Sivu-uomat:  Yosemite Creek (en), Cascade Creek (d), Indian Canyon Creek (d), Illilouette Creek (d) (käännä suomeksi), Lewis Creek (d) (käännä suomeksi), Gray Peak Fork (d) (käännä suomeksi), Merced Peak Fork (d) (käännä suomeksi), Lyell Fork (d) (käännä suomeksi), Red Peak Fork (d) (käännä suomeksi), Echo Creek (d) (käännä suomeksi), Sunrise Creek (d) (käännä suomeksi), Tenaya Creek (d), Royal Arch Creek (d) (käännä suomeksi)
Mittaustietoja
Pituus:  233  km
Muuta

Muualla:  Wikimedia Commons
Mercedjoki on noin 233 kilometriä pitkä joki Yhdysvalloissa Kalifornian osavaltiossa. Se virtaa idästä Sierra Nevadan vuorilta kohti länttä ja yhtyy San Joaquin -jokeen Kalifornian Keskuslaaksossa. Joen nimesi Gabriel Moragan johtama espanjalainen retkikunta 29. syyskuuta 1806. Sen valuma-alue on 4 400 neliökilometrin laajuinen, ja sitä ympäröivät pohjoisessa Tuolumnen, idässä Mono Laken ja etelässä San Joaquinin vesistöt.